b'\n_START_ARTICLE_\nOperacija Longcloth\n_START_SECTION_\nZgodovina\n_START_PARAGRAPH_\n8. februarja 1943 se je pri\xc4\x8dela operacija Longcloth, ko je 77. pehotna brigada (v mo\xc4\x8di 3000 vojakov) pre\xc4\x8dkala mejo in prodrla v Burmo. Prvotni namen operacije je bila diverzijske naloge v podporo ve\xc4\x8dji ofenzivi. Slednja je bila odpovedana, a je Wingate uspel prepri\xc4\x8dati Wavella, da vseeno izpeljejo lastno operacijo._NEWLINE_13. februarja so \xc4\x8dinditi pri\xc4\x8dkali reko Chindwin in \xc4\x8dez dva dni so se prvi\xc4\x8d spopadli z Japonci. Dve koloni sta napredovali proti jugu; letalska podpora je bila izvajana podnevi, s \xc4\x8dimer so hoteli dose\xc4\x8di vtis, da je to glavni napad na\xc4\x8drtovane ofenzive. V podporo temu so imeli v sestavi brigade tudi vojaka, ki je igral vlogo britanskega generala. RAF je izvajala tudi letalske napade vzdol\xc5\xbe poti kolon. V na\xc4\x8drtu je bilo, da bi obe koloni takoj po vstopu v Burmo zavili proti vzhodu in tako napadli glavno sever-jug \xc5\xbeeleznico. Ena kolona je tako uspe\xc5\xa1no izvedla napade na \xc5\xbeeleznico, medtem ko je druga padla v japonsko zasedo; polovica le-te kolone se je uspela vrniti nazaj v Indijo._NEWLINE_Pet drugih kolon je napredovalo proti vzhodu. Dve med njimi, pod poveljstvom Michaela Calverta in Bernarda Fergussona, sta napredovali proti glavni sever-jug \xc5\xbeeleznici v Burmi. Calvertova kolona je dosegla \xc5\xbeeleznico in jo uni\xc4\x8dila na 70 mestih. Fergusson je pri\xc5\xa1el \xc4\x8dez dva dneva in prav tako uni\xc4\x8dil \xc5\xbeeleznico._NEWLINE_V bojih so \xc4\x8dinditi imeli \xc5\xa1tevilne ranjence, ki pa jih niso mogli nositi s seboj; nekatere so tako pustili za seboj v lokalnih vaseh. Wingate je \xc5\xbee pred operacijo izdal ukaz, da je potrebno pustiti za seboj vse ranjenje, a vse kolone niso tega upo\xc5\xa1tevale in so s seboj nosili ranjence. \xc4\x8cinditi so se premikali po takem terenu, da velikokrat niso imeli druge poti, kot tiste, ki so jih sami izsekali skozi d\xc5\xbeungelsko rastlinje s svojimi ma\xc4\x8detami in kukriji (enkrat so si zelo izposodili slona od lokalnih prebivalcev)._NEWLINE_Wingate je v Nurmi ve\xc4\x8dkrat spremenil predhodne na\xc4\x8drte, pri \xc4\x8demer ve\xc4\x8dkrat ni obvestil vse poveljnike kolon. Ve\xc4\x8dina dveh kolon se je obrnila nazaj proti Indiji, potem ko sta obe padli v japonske zasede. Po napadih na \xc5\xbeeleznico je Wingate ukazal pre\xc4\x8dkanje reke Iravadi; a druga stran reke se je izkazala za neprimerno okolje; Japonci so zaradi re\xc4\x8dnega sistema in razvejanega cestnega omre\xc5\xbeja uspeli skr\xc4\x8dili britansko operativno podro\xc4\x8dje._NEWLINE_Konec marca se je Wingate odlo\xc4\x8dil, da bo umaknil ve\xc4\x8dino sil; isto\xc4\x8dasno pa je poslal eni koloni ukaz, da napreduje \xc5\xa1e naprej vzhodno. Tako se je odlo\xc4\x8dil, ker so oskrbovalna letala dosegla svoj operativni doseg, prav tako pa so Japonci pove\xc4\x8dali pritisk na \xc4\x8dindite. Kolone so tako dobile ukaz, da se znajdejo in samostojno najdejo pot nazaj v Indijo. Na povratku nazaj je bila najte\xc5\xbeja naloga pre\xc4\x8dkanje reke Iravadi, saj so Japonci na obre\xc5\xbeje postavili opazovalce in patrulje. Postopoma so se vse kolone razbile na manj\xc5\xa1e skupine in same napredoval proti Indiji. Wingatov \xc5\xa1tab se je uspel vrniti v Indijo pred ve\xc4\x8dino svojih mo\xc5\xbe, ki so se vra\xc4\x8dali vse do jeseni 1943. Nekatere skupine so se tako prebile na skrajni sever Burme, nekateri \xc4\x8dinditi pa so pri\xc5\xa1li vse do Kitajske. Vi\xc5\xa1ji poveljniki so ob umiku storili vse, kar so mogli: tako so nadaljevali letalsko oskrbo kot tudi letalski transport ranjencev._NEWLINE_Konec aprila se je tako kon\xc4\x8dala operacija, ki je trajala tri mesece. Ve\xc4\x8dina pre\xc5\xbeivelih \xc4\x8dinditov je tako povpre\xc4\x8dno prehodila med 750 in 1000 milj. Od 3.000 vojakov na za\xc4\x8detku operacije je 818 padlo, bilo ujetih ali so podlegli bolezni; 2.182 se je vrnilo nazaj v Indijo. Od teh jih je bilo koli 600 preve\xc4\x8d iz\xc4\x8drpanih ali prehudo ranjenih, da bi se lahko vrnili v aktivno slu\xc5\xbebo. Izmed preostalih vojakov je Wingate naredil selekcijo najbolj sposobnih, ki jih je obdr\xc5\xbeal, medtem ko so ostale vrnili nazaj k njihovim izvirnim enotam.'